సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మొరాకోలో గౌతమీపుత్ర శాతకర్ణి షూటింగ్
TNN | Updated:
May 10, 2016, 08:08PM IST
నందమూరి నటసింహం బాలకృష్ణ నటిస్తున్న చారిత్రాత్మక చిత్రం గౌతమీపుత్ర శాతకర్ణి షూటింగ్ కార్యక్రమాలు మొరాకోలో ప్రారంభమయ్యాయి. ఈ చిత్ర నిర్మాణం కోసం యూనిట్ అంతా మొరాకో బయలుదేరి వెళ్లింది. ఈ నెల 9వ తేదీనుండి షూటింగ్ ప్రారంభమైంది. జాతీయ అవార్డు విజేత జాగర్లమూడి క్రిష్ దర్శకత్వంలో ఫస్ట్ ఫ్రేమ్స్ ఎంటర్‌టైన్‌మెంట్స్ ప్రైవేట్ లిమిటెడ్ బ్యానర్‌పై వై.రాజీవ్ రెడ్డి , జాగర్లమూడి సాయిబాబు ఈ చిత్రాన్ని నిర్మిస్తున్నారు. ప్రస్తుతం ఫైట్ మాస్టర్లు రామ్ లక్షణ్ ఆధ్వర్యంలో యుద్ధ సన్నివేశాలను చిత్రీకరిస్తున్నారు. ఈ షూటింగులో పలువురు విదేశీ ఫైటర్లు కూడా పాల్గొంటున్నారని యూనిట్ తెలిపింది.
దర్శకుడు జాగర్లమూడి క్రిష్ మాట్లాడుతూ ‘’మొరాకోలో మూడు వారాల పాటు చిత్రీకరణ జరుపుతామన్నారు. హాలీవుడ్ టెక్నీషియన్స్ సాయంతో హాలీవుడ్‌కు ఏమాత్రం తగ్గని రీతిలో సినిమాను రూపొందిస్తున్నామన్నారు. తొలిరోజు సన్నివేశాలు ఊహించినదానికన్నాబాగా రావడం పట్ల హీరో బాలయ్యతో పాటు యూనిట్ అంతా ఆనందంగా ఉన్నామని చెప్పారు.
చిత్ర సమర్పణ: బిబో శ్రీనివాస్